***Nettet*** (originaltittel: *The Net*) er en amerikansk thriller fra 1995 regissert av Irwin Winkler. Filmen handler om en kvinnelige dataanalytiker som blir utsatt for et komplott like etter at hun har testet et nytt data-program. Hennes identitet slettes alle steder og hun må flykte for livet. Hovedrollen spilles av Sandra Bullock, mens sentrale biroller spilles av Jeremy Northam og Dennis Miller.

*Nettet* fikk blandet mottakelse av filmanmelderne og ble en moderat publikumsuksess. 

I 2006 kom en lite kjent oppfølger kalt *The Net 2.0*. og i perioden 1998-99 gikk en TV-serie basert på filmen.

Handling
--------

Dataanalytikeren Angela Bennett tester et nytt Internet-program. Fra det sekund Angela oppdager hva programmet kan brukes til, forvandles hennes liv til et mareritt. Hun må hele tiden finne ut hvem som forfølger henne og hvorfor. Informasjon om henne slettes og kredittkortene sperres, og hun mister dermed sin identitet. Da hun prøver å renvaske seg, vil ingen instans tro henne, og hennes eneste slektning, moren, lider av demens. Det viser seg at forfølgerne er ute etter en disk hun er i besittelse av.

Om filmen
---------

### Popularitet og økonomi

*Nettet* ble en moderat suksess. Den innbrakte $110 millioner på verdensbasis, hvorav $50 millioner i USA. Ifølge The Numbers havnet den på 30. plass over de mest innbringende filmene på verdensbasis i 1995 og på 36. plass i USA.

Produksjonskostnadene er anslått til $22 millioner.

### Anmelderne

Den fikk forholdsvis dårlig mottakelse av kritikerne, noe som gjenspeiles i at den bare har oppnådd 40 % på Rotten Tomatoes. Den amerikanske filmanmelderen Roger Ebert gav den tre av fire stjerner.

De norske anmeldelsene var jevnt over gode. *Dagbladet* gav den terningkast fire og skrev: «Vi kan snart snakke om en ny slags filmsjanger-bastard: "Diskett noir" – skurker og helter, skjermer og databaser i tett krysning. *The Net* gir nok mest utbytte til teknisk oppdaterte, men filmen har heldigvis også Sandra Bullock for oss mindre data-fascinerte». *Aftenpostens* Per Haddal beskrev den som en effektiv thriller og gav ros til Bullock skuespill. *VGs* anmelder gav den terningkast fem. Anmelderen CINERAMA var ikke like begeistret og gav den terningkast tre i 2000: «The Net hever seg ikke på noen måte opp fra den uendelige haugen av tomme og småforvirrende thrillere/actionflmer, og glemmes fort.»

### Priser

Bullock mottok prisen for beste internasjonale skuespillerinne ved tyske Jupiter Award (og for sin rolle i *Tid for hevn*). Dette var tredje året på rad hun fikk denne prisen.

### Oppfølger og TV-serie

I 2006 kom en oppfølger kalt *The Net 2.0*. Denne ble lansert rett på video og fikk liten oppmerksomhet. Den ble regissert av Charles Winkler (sønn av Irwin Winkler) og har Nikki DeLoach i hovedrollen. Handlingen er lagt til Tyrkia.

Fra 1998 til 1999 gikk TV-serien *The Net* én sesong på USA Network. Den var basert på filmen og har Brooke Langton i hovedrollen.

I rollene
---------

* Sandra Bullock: Angela Bennett
* Jeremy Northam: Jack Devlin
* Dennis Miller: Dr. Alan Champion
* Diane Baker: Mrs. Bennett
* Wendy Gazelle: Ruth Marx
* Ken Howard: Michael Bergstrom
* Ray McKinnon: Dale Hessman

Referanser
----------

1. ↑  Boxofficemojo
2. ↑  «Top 1995 Movies at the Worldwide Box Office». *The Numbers*. Besøkt 17. januar 2020.
3. ↑  «Top 1995 Movies at the Domestic Box Office». *The Numbers*. Besøkt 17. januar 2020.
4. ↑  «The Net». IMDb. Besøkt 25. oktober 2019.
5. ↑  «The Net (1995)». *Rotten Tomatoes* **(engelsk)**. Besøkt 17. januar 2020.
6. ↑  Ebert, Roger (28. juli 1995). «The Net». *Chicago Sun Times*. Arkivert fra originalen 30. september 2012. Besøkt 2. mars 2009.
7. ↑  «Dagbladet - anmeldelser, 10. november 1995». *web.archive.org*. 5. mars 2016. Archived from the original on 5. mars 2016. Besøkt 6. juli 2019. CS1-vedlikehold: Uheldig URL (link)
8. ↑  Aftenposten morgen - Bullock sloss mot dataguru (10.11.1995, s.22)
9. ↑  VG - Infernalsk på nettet (10.11.1995)
10. ↑  «Filmguiden CINERAMA.no - DVD: Nettet (1995) - anmeldelse». *www.cinerama.no*. Arkivert fra originalen 30. november 2021. Besøkt 17. januar 2020.
11. ↑  «The Net - IMDb». Besøkt 6. juli 2019.
12. ↑  *www.jupiter-award.de*. Besøkt 6. juli 2019.  Manglende eller tom `|tittel=` (hjelp)
13. ↑  «The Net 2.0 (2006)» **(engelsk)**. Besøkt 17. januar 2020.
14. ↑  «The Net 2.0». IMDb. Besøkt 17. januar 2020.
15. ↑  «The Net». *The Movie Database* **(engelsk)**. Besøkt 17. januar 2020.

Eksterne lenker
---------------

* (en) *Nettet* på Internet Movie Database Rediger på Wikidata

* (no) *Nettet* hos Filmfront Rediger på Wikidata

* (no) *Nettet* på NRK TV Rediger på Wikidata

* (sv) *Nettet* i Svensk Filmdatabas Rediger på Wikidata

* (da) *Nettet* i Danmark Nationale Filminstitut Rediger på Wikidata

* (en) *Nettet* på AllMovie Rediger på Wikidata

* (fr) *Nettet* på Allociné Rediger på Wikidata

* (nl) *Nettet* på MovieMeter Rediger på Wikidata

* (en) *Nettet* på Turner Classic Movies Rediger på Wikidata

* (en) *Nettet* på Rotten Tomatoes Rediger på Wikidata